น้ำมันปิดพุ่งแรง/หุ้นบวก/ทองขึ้น
หุ้นดาวโจนส์ปิดบวก 183.15 จุด ด้านราคาน้ำมันพุ่ง 2.99 ดอลลาร์คาดโอมิครอนไม่กระทบดีมานด์ ขณะที่ทองคำบวกแรง 19.70 ดอลลาร์
12 ม.ค. 2565

ดัชนีเฉลี่ยอุตสาหกรรมดาวโจนส์ปิดที่ 36,252.02 จุด เพิ่มขึ้น 183.15 จุด หรือ +0.51%, ดัชนี เอสแอนด์พี 500 ปิดที่ 4,713.07 จุด เพิ่มขึ้น 42.78 จุด หรือ +0.92% และดัชนี แนสแดค ปิดที่ 15,153.45 จุด พุ่งขึ้น 210.62 จุด หรือ +1.41%ดัชนีดาวโจนส์ตลาดหุ้นนิวยอร์กปิดบวกในวันที่ 11 ม.ค.หลัง นายเจอโรม พาวเวล ประธานธนาคารกลางสหรัฐ (เฟด) ไม่ได้ส่งสัญญาณเรื่องทิศทางอัตราดอกเบี้ยที่แตกต่างไปจากเดิมสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ เพิ่มขึ้น 2.99 ดอลลาร์ ปิดที่ 81.22 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม เพิ่มขึ้น 2.85 ดอลลาร์ ปิดที่ 83.72 ดอลลาร์ต่อบาร์เรลสัญญาน้ำมันดิบเวสต์เท็กซัส ตลาดนิวยอร์กปิดพุ่งขึ้นแตะระดับสูงสุดในรอบ 2 เดือนได้ปัจจัยหนุนจากภาวะน้ำมันตึงตัวในตลาด รวมทั้งการคาดการณ์ที่ว่าไวรัสโควิด-19 สายพันธุ์โอมิครอนจะไม่ส่งผลกระทบต่อความต้องการใช้น้ำมันทั่วโลกราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 19.70 ดอลลาร์ ปิดที่ 1,818.50 ดอลลาร์ต่อออนซ์